text: ligatur
  
  publiceret: 2023-01-09 12:55:40+01:00
  En ligatur er en sammenskrivning af to bogstaver, først benyttet i latinske og nationalsprogede håndskrifter, siden hen også i trykskrift.
  I Danmark begrænsedes brugen af ligaturer allerede fra ca. år 1100 til & (sammenskrivning af e og t, latin et 'og') samt vokalerne a-e æ og muligvis o-e ø. Med bogtrykket kom andre i brug, og i flere af nutidens digitale trykskrifter findes fi og fl som sammenskrevne bogstavpar (fi og ﬂ), tilgængelige via særlige tastkombinationer på computerens tastatur.